-રશિયામાં રમાઈ રહેલા ફૂટબોલ વર્લ્ડ કપમાં પ્રથમ વખત વીડિયો આસિસ્ટન્ટ રેફરી (વીએઆર)નો ઉપયોગ કરવામાં આવ્યો છે. જોકે, તેને લઈને કેટલીક મેચમાં વિવાદો પણ સામે આવ્યા છે. પરંતુ આ સિસ્ટમના કારણે પેનલ્ટીનો નવો રેકોર્ડ પણ નોંધાયો છે. રશિયામાં રમાઈ રહેલા વર્લ્ડ કપમાં ગ્રૂપ સ્ટેજમાં જ કુલ 20 પેનલ્ટી નોંધાઈ છે જે એક નવો રેકોર્ડ છે. 1990, 1998 અને 2002ના વર્લ્ડ કપમાં 18-18 પેનલ્ટી નોંધાઈ હતી. આમ રશિયામાં 28 વર્ષ જૂનો રેકોર્ડ તોડી નાંખ્યો છે. (આ તમામ પેનલ્ટીના આંકડા સોમવારે સમાપ્ત થયેલા મુકાબલાના અંત સુધીના છે.)